NAGYGERESD KÖZSÉGI ÖNKORMÁNYZAT
KÉPVISELŐ-TESTÜLETÉNEK 
   18 /2007. (XII. 27. ) számú rendelete 

A TELEKADÓRÓL. 

A helyi adókról szóló 1990. évi C. törvény felhatalmazása alapján Nagygeresd Községi Önkormányzat Képviselő-testülete a következő rendeletet alkotja:

A rendelet hatálya
1. §

A rendelet hatálya kiterjed Nagygeresd községi Önkormányzat közigazgatási területének egészére. 

Adókötelezettség

2. §

(1)Adóköteles az önkormányzat illetékességi területén lévő beépítetlen belterületi földrészlet
( a  továbbiakban : telek).
Az adó alanya

3. § 
             
Az adó alanyának meghatározására a Htv. 18. § - ában foglaltak az irányadók.

Az adómentesség

4. §

Mentes az adó alól a Htv. 19. § - ában foglaltakon túl az a telek, vagy telekrész, amelyen az adóalany ugyanazon helyrajzi számon lévő építményre a lakcímbejelentés szabályai szerint lakóhellyel rendelkezik.

Adókedvezmény
                                                                             
5. §

50 %.-os adókedvezményre jogosult az adóalany, ha ugyanazon helyrajzi számon épület, vagy épületnek nem minősülő építmény van. 

Az adókötelezettség keletkezése, változása és megszűnése

6. §

Az adókötelezettség keletkezésére, változására, megszűnésére a Htv. 20. § - ában foglaltak az irányadók.
 
Az adó alapja

7. §

Az adó alapja  a telek m2-ben számított területe.

Az adó mértéke

8. §

Az adó mértéke: 30.- Ft/m2 

Záró rendelkezések

9 §

1./ A rendelet 2008. január 1.-én lép hatályba. Egyidejűleg hatályát veszti az    önkormányzat 16/2005.  ( XII.29.) számú rendelete.
2./ Az e rendeletben külön nem szabályozott eljárási szabályokra az adózás rendjéről szóló            2003. évi  XCII. tv., valamint a helyi adókról szóló többször módosított 1990. évi C. tv.  rendelkezéseit kell alkalmazni.

Nagygeresd, 2007. december  27.

	
…………………………………				…………………………………
          Németh Lajos							    Udvardy Zita
           polgármester                                                                                  körjegyző

Kihirdetési záradék:

Kihirdetve: 2007. december 27 – én.

								………………………………..
							                  Udvardy Zita körjegyző